установени в съответствие със Споразумението между Европейската общност и правителството на Канада относно санитарните мерки за защитата на общественото здраве и здравето на животните, приложими в търговията с живи животни и с продукти от животински произход (10), одобрено с Решение 1999/201/ЕО на Съвета (11).
 (12)
 Изпращаните от Нова Зеландия за Съюза сперма, яйцеклетки и ембриони от еднокопитни животни могат да бъдат придружени от образците на здравни сертификати, установени в съответствие със Споразумението между Европейската общност и Нова Зеландия за санитарните мерки, приложими към търговията с живи животни и продукти от животински произход (12), одобрено с Решение 97/132/ЕО на Съвета (13).
 (13)
 С цел опростяване на законодателството на Съюза е целесъобразно да се групират в единен регламент ветеринарно-санитарните изисквания и изискванията за сертифициране, приложими при въвеждането в Съюза на пратки с еднокопитни животни и със сперма, яйцеклетки и ембриони от еднокопитни животни, включително списъкът на трети държави и части от техните територии, от които държавите членки разрешават въвеждането на такива пратки в Съюза.
 (14)
 За да се съхрани удостовереният здравен статус на еднокопитните по време на тяхното движение от третата държава износител към Съюза, е необходимо да бъдат установени ветеринарно-санитарни изисквания по отношение на транспортирането на еднокопитни животни.
 (15)
 Следва да се предвидят разпоредби относно качеството на здравните изследвания и документирането на ваксинациите. Също така следва да се предвидят разпоредби с цел потвърждаване на резултатите от изследването от референтната лаборатория на Европейския съюз за болести по еднокопитните, различни от африканската чума по конете, определена в съответствие с Регламент (ЕО) No 180/2008 на Комисията (14), в случай че при основано на риска вземане на проби от еднокопитни в съответствие с Решение 97/794/ЕО на Комисията (15) са получени резултати, различни от удостоверените от изпращащата трета държава.
 (16)
 Изследванията за диагностициране на вирусен артерит по конете, както и категориите мъжки еднокопитни животни, към които се прилагат изискванията във връзка с вирусния артерит, следва да бъдат определени въз основа на препоръките на Научния ветеринарен комитет (16), съдържащи се в Решение 95/329/ЕИО на Комисията (17), и най-новите препоръки в глава 12.9 от Здравния кодекс за сухоземните животни на Световната организация за здравеопазване на животните (OIE), издание 2016 г. (18).
 (17)
 В настоящия регламент следва да бъде установен специален образец на здравен сертификат за транзит през Съюза на еднокопитни животни от дадена трета държава или от част от територията ѝ до друга трета държава или част от територията на същата държава.
 (18)
 За механизмите за контрол, необходими, за да се гарантира еднаквото прилагане от страна на държавите членки на разпоредбите относно временното допускане на регистрирани коне, повторното въвеждане на регистрирани коне след временен износ, транзита на еднокопитни животни и преобразуването на временното допускане на регистрирани коне в постоянно въвеждане, е необходимо да се определят специални и допълнителни разпоредби относно използването на интегрираната компютризирана ветеринарна система TRACES, предвидена в решения 2003/24/ЕО (19) и 2004/292/ЕО (20) на Комисията, от ветеринарния граничен инспекционен пункт на въвеждане, одобрен в съответствие с Решение 2009/821/ЕО на Комисията (21), до изходния пункт на Съюза.
 (19)
 С цел последователност и опростяване на законодателството на Съюза